Ethiopië

Ethiopië (Amhoars: ኢትዮጵያ, Ītyōṗṗyā), officieel de Federoale Democroatische Republiek Ethiopië, is e land in Oost-Afrika. 't Grenst an Eritrea in 't noordn, Djibouti in 't noordoostn, Somalië in 't oostn, Kenia in 't zuudn, Zuud-Soedan in 't westn en Soedan in 't noordwestn. Den hoofdstad en grotste stad is Addis Abeba. 

D' officiële toale in Ethiopië is 't Amhoars, e Semitische toale die gesprookn wordt deur 29,33% van de bevolkienge. Amhoars wordt geschreevn mè 't Ge'ezschrift. De noame komt van d' oude Semitische toale Ge'ez die uutgestorvn is. De grotste toale in Ethiopië is wel 't Oromo, 'n Afro-Azioatische toale gespookn deur 33,8% van de bevolkienge. 't Tigrinya is gerelateerd an 't Amhoars en wordt surtout gesprookn in 't noordn. In totoal wordn oengeveer 90 verschillige toaln gesprookn in Ethiopië. 

Volgns e volkstellienge is 60.9% van de bevolkienge van Ethiopië anhanger van 't christndom en 35,4% van den islam. E kleene 2% van de bevolkienge gelooft in 't animisme. 

Categorie:Land in Afrika